Lav et referat af nedenstående tekst:

Tekst:
Fra hun var barn, har hendes blik været rettet mod et liv i musikken. Og Ellen Østervig Bathum fra Thisted har i begyndelsen af sine 20’ere stadig fuldt blus på ambitionerne. - Før corona sagde jeg til mig selv, at jeg skulle åbne orange scene i 2022, men jeg tror, det bliver lidt senere. Det vil jeg virkeligt gerne, forsikrer hun. Og tag ikke fejl. Elba, som hun kalder sig som kunstner, har allerede mærket lidt af de store sceners magi. Hun bliver spillet på P3 og har optrådt på Roskilde Festival. Det smager af mere. - Jeg vil rigtigt gerne være fulltime musiker, og det er også det, jeg går efter, bedyrer det unge talent. Musikken er elektronisk med eksperimenterende elementer, og blikket spejder målrettet efter den internationale scene. Lige nu er Elba aktuel med sangen “Sirens”. Og her bliver selv de mindste detaljer dyrket. - Når man laver en ny sang, så skal den lige køres i stilling ordentligt. Jeg havde ret mange problemer med at finde ind til kernen af, hvordan den skulle udtrykkes, fortæller thyboen. - Lige så vel som teksten skal spille 100 procent i den sang, så skal min vokal også spille, og jeg tror, jeg er sådan ekstra opmærksom på den sang, tilføjer hun. “Sirens” har, uden det var intentionen, ramt lige ind i et for tiden brandvarmt tema. - Den handler om noget, som nærmest er gået hen og er blevet politisk: sexisme. - For mig er det ikke en statementsang. Men det er det blevet, fordi det taler ind i noget aktuelt. Når coronaen ikke lige hærger, studerer Ellen Østervig Bathum på musikkonservatoriet i Esbjerg. Sammen med sit band har Elba fået etableret et stærkt udtryk på scenen, og der ligger en tourplan klar til den dag, hvor kulturlivet får lov at åbne til fadøl, guitar og store stemmer. Det er lige netop her, de store øjeblikke opstår for den unge artist. - Når jeg kan få lov at brage igennem med de store toner, der er det megamagisk. De helt store ting eller de helt små ting også. - Nogle gange er ord bare ikke nok, så der er noget helt magisk over at kunne få lov til at udtrykke sig gennem musikken, slutter hun. Den 23. april kommer der igen nyt fra Elba. Der udsender Ellen og bandet EP'en "Speak" med fem numre.

Referat:
Ellen Østervig Bathum er ved at have tilkæmpet sig en plads på den danske musikscene, hvor man bliver ramt af rampelyset. Men drømmene stopper ikke her.